**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PATIKSLINIMO**

2022 m. rugsėjo 30d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos biudžeto sandaros įstatymo  26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės 2022–2024 metų strateginiu veiklos planu, patvirtintu Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 metų strateginio veiklos plano patvirtinimo“, ir atsižvelgdama į valstybės institucijų ir įstaigų norminius aktus dėl valstybės biudžeto tikslinių dotacijų paskirstymo, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2022 m. vasario 23 d. sprendimą Nr. TS-25 „Dėl Rokiškio rajono savivaldybės biudžeto 2022 metams patvirtinimo“:

1.Padidinti 1 priede patvirtintą savivaldybės biudžeto pajamų dalį **566,713 tūkst. eurų**, iš jų:

1.1. gyventojų pajamų mokesčio planą 284,0 tūkst. eurų;

1.2. materialiojo ir nematerialiojo turto realizavimo pajamų planą 11,09 tūkst. eurų;

1.3. kitų neišvardytų pajamų planą 11,322 tūkst. eurų;

1.4. pajamų už teikiamas paslaugas planą 109,118 tūkst. eurų;

1.5. pajamų iš baudų ir konfiskuoto turto ir kitų netesybų planą 9,69 tūkst. eurų;

1.6. valstybės rinkliavų planą 4,9 tūkst. eurų;

1.7. vietinės rinkliavos planą 106,2 tūkst. eurų;

1.8. kitų tikslinių dotacijų iš kitų valdžios sektorių subjektų planą 30,393 tūkst. eurų, iš jų:

* + 1. vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal – 3,348 tūkst. eurų;
    2. valstybės rezervo lėšos, skirtos užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, priimti ir pagalbai jiems teikti iki 2022m. birželio 13 d., įgyvendinant LR piniginės socialines paramos nepasiturintiems gyventojams įstatymą – 17,9 tūkst. eurų;
    3. dotacijos savivaldybės vykdomų projektų nuosavai daliai finansuoti – 4,545 tūkst. eurų;
    4. lėšos gerinti socialinių paslaugų kokybę ir prieinamumą, didinti socialinės paramos veiksmingumą kriziniais atvejais šeimoje (individualios priežiūros darbuotojų darbo užmokesčiui finansuoti) –4,6 tūkst. eurų.

2. 1, 2, 3, 6, 8 priedus išdėstyti nauja redakcija (pridedama).

3. Patikslinti 4, 5 priedus (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO** „**DĖL ROKIŠKIO RAJONO SAVIVALDYBĖS TARYBOS 2022M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Tarybos sprendimo projekto tikslas – patikslinti Rokiškio rajono savivaldybės biudžeto pajamų ir išlaidų planą.

Teisinio reguliavimo nuostatos. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės 2022-2024 metų strateginiu veiklos planu, patvirtintu Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022-2024 metų strateginio veiklos plano patvirtinimo“ bei valstybės institucijų ir įstaigų norminius aktus dėl valstybės biudžeto tikslinių dotacijų paskirstymo.

Sprendimo projekto esmė.

**PAJAMOS (1, 2,3 PRIEDAI).**

Pajamas siūloma didinti 566,713tūkst. eurų.

Valstybės institucijos ir įstaigos savo norminiais aktais papildomai skyrė 30,393 tūkst. eurų tikslinių dotacijų. Švietimo, mokslo ir sporto ministerija skyrė 3,348 tūkst. eurų vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal. Iš valstybės rezervo skirta 17,9 tūkst. eurų užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, priimti ir pagalbai jiems teikti iki 2022m. birželio 13 d., įgyvendinant LR piniginės socialines paramos nepasiturintiems gyventojams įstatymą. Socialinės apsaugos ir darbo ministerija 4,6 tūkst. eurų skyrė lėšas gerinti socialinių paslaugų kokybę ir prieinamumą, didinti socialinės paramos veiksmingumą kriziniais atvejais šeimoje (individualios priežiūros darbuotojų darbo užmokesčiui finansuoti). Taip pat iš Finansų ministerijos gauta 4,545 tūkst. eurų dotacija savivaldybės vykdomų projektų nuosavai daliai finansuoti. (1, 2 priedai).

Į savivaldybės biudžetą surenkamų pajamų planas didinamas 412,202 tūkst. eurų. (1.1-1.7 sprendimo punktai). Visų pajamų rūšių, kurioms didinamas planas ( išskyrus gyventojų pajamų mokestį) 2022 m. rugsėjo 1 d. metinės užduotys viršytos didinamomis sumomis. Gyventojų pajamų mokesčio už 2022 m. 8 mėnesius (skaičiuojant 1/12) gauta virš 0,5 mln. eurų daugiau.

Įvertinus šio mokesčio įplaukas, siūlome didinti GPM planą rezervuotai – 284 tūkst. eurų.

**IŠLAIDOS (4, 5, 6, 8 PRIEDAI)**

Išlaidų dalis didinama 566,713tūkst tūkst. eurų.

Tikslinės dotacijos paskirstytos programoms ir asignavimų valdytojams, kurie

administruoja šias lėšas. Detaliai šių lėšų skyrimas išdėstytas žemiau pateiktoje lentelėje (2-5 eilutės). Savarankiškai funkcijai vykdyti siūlome paskirstyti 427,202 tūkst. eurų išlaidoms, kurių dalis išaugo dėl padidėjusių energijos išteklių ir prekių ir paslaugų kainų bei kitoms būtiniausioms priemonėms vykdyti. Detaliai siūlomas lėšų skyrimas savarankiškai funkcijai pateiktas lentelėje (9-28 eil.):



Kiti keitimai:

- dalis įstaigų tikslina asignavimus tarp programų.

- tikslinamas sprendimo 8 priedas „2022 metais vykdomų / planuojamų vykdyti

projektų, finansuojamų iš ES ir kitų fondų paramos, dalinio savivaldybės finansavimo, sąrašas“. Koreguojamos sumos pagal esamą situaciją.

-didinamos planinės užduotys įstaigoms, kurios uždirbo daugiau pajamų už teikiamas paslaugas nei planavo (3,4,5 priedai).

**Laukiami rezultatai**. Bus užtikrintas būtiniausių priemonių finansavimas.

**Finansavimo šaltiniai ir lėšų poreikis.** lėšos skiriamos iš valstybės biudžeto ir savivaldybės biudžeto.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė